  Виталий Пронин   Выжыез тодыны луоз, уксё тырыса.Элькунамы 3 кун но 30 муниципал архивъёс ужало. Котькуд ар соос 27 сюрслэсь ятыр документъёсты утьыны куто. Шаерысьтымы Правительство бордысь Архив ужъёсъя комитетлэн кивалтӥсез Наталья Тойкина шуиз: матысь аръёсы элькунысьтымы валтӥсез архив выжоз выль юртэ - бумагаосты утьыны инты ӟоскыт.- Архивамы та дырлы 4 миллион документ лыдъяське, - шуиз Наталья Владимировна. - Пӧртэм огазеяськонъёсысь сяна, соос вуо Пенсиосъя фондысь, загсъёсысь. Ужмес капчиятон вылысь али документъёсты электрон амалэ выжтӥськом.Арлы быдэ комитетэ 50 сюрслэсь ятыр адями пӧртэм юанъёсын вазиськылэ. Калык ӵемгес курылэ документъёслы копиос лэсьтыны. Туннэ запрос келяны луэ Интернет пыр но. Кытын ужам пумысен валэктонъёс сётӥсько дунтэк. Выжыез тодыны луоз, уксё тырыса.- Азьло пенсие потыны дасяськисьёс асьсэос бызьылӥзы, документъёссэс дасяса, - валэктӥз Н. Тойкина. - Али арлыдоослы сюлмаськоно ӧвӧл - Пенсиосъя фонд ваньзэ ачиз радъя, адями быдэс улонзэ республикаямы ужамын ке. Али огкыл тупатӥськомы Мордовия, Татарстан, Марий Эл, Башкирия улосъёсын - адями отын ужамын ке, документъёс озьы ик бичано уз луы ни.Ольга Корепанова    